PMIndiaData/PMIndiaSum huggingface dataset:
ഒരു ഗവണ്മെന്റ്  തലവനായി പ്രധാനമന്ത്രി 20 വർഷം പൂർത്തിയാക്കുന്നതിനെക്കുറിച്ചുള്ള മൈഗോവ് ക്വിസ്

പ്രധാനമന്ത്രി ശ്രീ നരേന്ദ്ര മോദി ഗവണ്മെന്റ് തലവനായി ഇന്ന് 20 വർഷം പൂർത്തിയാക്കി. ഈ അവസരത്തിൽ, MyGovIndia സേവാ സമർപ്പണ ക്വിസ് മത്സരം സംഘടിപ്പിക്കുന്നു. പ്രധാനമന്ത്രി ഓഫീസ് ട്വീറ്റ് ചെയ്തു; "പ്രധാനമന്ത്രി ശ്രീ. നരേന്ദ്രമോദി ഇന്ന് ഒക്ടോബര് 7 ന് ഗവണ്മെന്റ് തലവനെന്ന നിലയ്ക്ക് 20 വർഷം പൂർത്തിയാക്കുന്നു, ആത്മനിർഭരമായ ഒരു ഭാരതത്തിനായി പ്രവർത്തിക്കുന്ന പ്രധാന സേവകൻ എന്നാണ് അദ്ദേഹം സ്വയം വിശേഷിപ്പിക്കാറുള്ളത് . ഈ 20 വർഷത്തിനുള്ളിൽ രാഷ്ട്രനിർമ്മാണത്തിന്റെ വിവിധ വശങ്ങളെക്കുറിച്ച് @mygovindia- യിലുള്ള ഈ പ്രശ്നോത്തരിയിൽ പങ്കെടുക്കാം : https://t.co/nEYpBCltGN
പ്രധാനമന്ത്രി ശ്രീ. നരേന്ദ്ര മോദിയും ബഹുമാനപ്പെട്ട കനഡ പ്രധാനമന്ത്രി ജസ്റ്റിന്‍ ട്രുഡോയും ഫോണില്‍ സംസാരിച്ചു

പ്രധാനമന്ത്രി ശ്രീ. നരേന്ദ്ര മോദിയും ബഹുമാനപ്പെട്ട കനഡ പ്രധാനമന്ത്രി ജസ്റ്റിന്‍ ട്രുഡോയും ടെലിഫോണില്‍ സംസാരിച്ചു. ഇരു രാജ്യങ്ങളിലെയും കോവിഡ്- 19 ബാധയെ കുറിച്ചു പരസ്പരം വിശദീകരിച്ച നേതാക്കള്‍ ആരോഗ്യ, സാമ്പത്തിക പ്രതിസന്ധി മറികടക്കാന്‍ രാജ്യാന്തര സഹകരണത്തിന്റെ സാധ്യതകള്‍ എത്രത്തോളമാണെന്നു ചര്‍ച്ച ചെയ്തു. ആഗോള തലത്തില്‍ മാനുഷിക മൂല്യങ്ങള്‍ മെച്ചപ്പെടുത്തിന്നതിന് ഉള്‍പ്പെടെ കോവിഡാനന്തര ലോകത്തില്‍ ഇന്ത്യ-കനഡ പങ്കാളിത്തം ഗുണകരമാകുമെന്ന് അവര്‍ വിലയിരുത്തി. ഡബ്ല്യു.എച്ച്.ഒ. പോലുള്ള ബഹുരാഷ്ട്ര സ്ഥാപനങ്ങള്‍ ശക്തിപ്പെടുത്തേണ്ടതിന്റെ ആവശ്യകതയ്ക്ക് ഊന്നല്‍ നല്‍കിയ നേതാക്കള്‍ ആരോഗ്യം, സാമൂഹികം, സാമ്പത്തികം, രാഷ്ട്രീയം എന്നീ വിഷയങ്ങളില്‍ രാജ്യാന്തര തലത്തില്‍ വളരെയധികം സഹകരിച്ചു പ്രവര്‍ത്തിക്കാന്‍ തീരുമാനിച്ചു. കനഡയിലെ ഇന്ത്യന്‍ പൗരന്‍മാരെ സഹായിക്കുന്നതിലും അവരുടെ ഇന്ത്യയിലേക്കുള്ള മടക്കം സാധ്യമാക്കുന്നതിലും കനേഡിയന്‍ ഭരണ കര്‍ത്താക്കള്‍ കാണിച്ച ശ്രദ്ധയ്ക്കു പ്രധാനമന്ത്രി നന്ദി അറിയിച്ചു. ഇന്ത്യയില്‍ നിന്നു മടങ്ങാന്‍ കനേഡിയന്‍ പൗരന്‍മാര്‍ക്കു സൗകര്യമൊരുക്കിയതിനു പ്രധാനമന്ത്രിയെ കനേഡിയന്‍ പ്രധാനമന്ത്രി ട്രൂഡോയും നന്ദി അറിയിച്ചു. വരുംദിവസങ്ങളില്‍ ചര്‍ച്ച തുടരാന്‍ ഇരു നേതാക്കളും സമ്മതിച്ചു. ജനാധിപത്യ മൂല്യങ്ങളോടു കൂടിയ വലിയ സമ്പദ്‌വ്യവസ്ഥകളെന്ന നിലയില്‍ ഇന്ത്യയ്ക്കും കനഡയ്ക്കും പല ആഗോള പ്രശ്‌നങ്ങളിലും സ്വാഭാവികമായും ഒര നിലപാടാണ് ഉള്ളതെന്നു പ്രധാനമന്ത്രിമാര്‍ വ്യക്തമാക്കി.
ടോക്കിയോ 2020 ലെ മികച്ച പ്രകടനത്തിന് ഇന്ത്യൻ സംഘത്തെ പ്രധാനമന്ത്രി അഭിനന്ദിച്ചു

ഗെയിമുകളിലെ മികച്ച പ്രകടനത്തിന് ഇന്ത്യൻ സംഘത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ടോക്കിയോ 2020 അവസാനിക്കാറായപ്പോൾ, ഇന്ത്യയെ പ്രതിനിധീകരിച്ച എല്ലാ കായികതാരങ്ങളും ചാമ്പ്യന്മാരാണെന്ന് പ്രധാനമന്ത്രി പറഞ്ഞു. ഇന്ത്യ നേടിയ മെഡലുകൾ തീർച്ചയായും നമ്മുടെ രാഷ്ട്രത്തിന് അഭിമാനവും ആഹ്ളാദവും ഉണ്ടാക്കിയെന്ന് അദ്ദേഹം പറഞ്ഞു. അതേസമയം, പുതിയ പ്രതിഭകൾ ഉയർന്നുവന്ന് വരും കാലങ്ങളിൽ ഇന്ത്യയെ പ്രതിനിധീകരിക്കാനുള്ള അവസരം ലഭിക്കുന്നതിന് താഴെത്തട്ടിലുള്ള കായിക വിനോദങ്ങളെ കൂടുതൽ ജനകീയമാക്കുന്നതിനുള്ള പ്രവർത്തനം തുടരേണ്ട സമയമാണിത്. നന്നായി സംഘടിപ്പിച്ച ഗെയിമുകൾക്ക് ആതിഥേയത്വം വഹിച്ചതിന് ജപ്പാനിലെ ഗവണ്മെന്റിനും ജനങ്ങൾക്കും അദ്ദേഹം നന്ദി പറഞ്ഞു. " ഇന്നത്തെ കാലത്തു ഇത പോലെ വളരെ വിജയകരമായി ആതിഥ്യമരുളിയത് , പൂര്‍വ്വസ്ഥിതിപ്രാപിക്കലിന്റെ ശക്തമായ സന്ദേശം നൽകി. സ്പോർട്സ് ഒരു മികച്ച ഏകീകരണമാണെന്നും ഇത് തെളിയിച്ചു, ”പ്രധാനമന്ത്രി പറഞ്ഞു. ട്വീറ്റുകളുടെ ഒരു പരമ്പരയിൽ, പ്രധാനമന്ത്രി പറഞ്ഞു: #ടോക്കിയോ ഒളിമ്പിക്സ് 2020 അവസാനിക്കുമ്പോൾ, ഗെയിമുകളിലെ മികച്ച പ്രകടനത്തിന് ഇന്ത്യൻ സംഘത്തെ അഭിനന്ദിക്കാൻ ഞാൻ ആഗ്രഹിക്കുന്നു. അവർ മികച്ച നൈപുണ്യവും ടീം വർക്കും അർപ്പണബോധവും പ്രകടിപ്പിച്ചു. ഇന്ത്യയെ പ്രതിനിധീകരിച്ച എല്ലാ കായികതാരങ്ങളും ചാമ്പ്യന്മാരാണ്. ഇന്ത്യ നേടിയ മെഡലുകൾ തീർച്ചയായും നമ്മുടെ നാടിനെ അഭിമാനിക്കുകയും ആഹ്‌ളാദിപ്പിക്കുകയും ചെയ്തു. അതേസമയം, പുതിയ പ്രതിഭകൾ ഉയർന്നുവന്ന് വരും കാലങ്ങളിൽ ഇന്ത്യയെ പ്രതിനിധീകരിക്കാനുള്ള അവസരം ലഭിക്കുന്നതിന് താഴെത്തട്ടിലുള്ള കായിക വിനോദങ്ങളെ കൂടുതൽ ജനകീയമാക്കുന്നതിനുള്ള പ്രവർത്തനം തുടരേണ്ട സമയമാണിത്. നന്നായി സംഘടിപ്പിച്ച ഗെയിമുകൾക്ക് ആതിഥേയത്വം വഹിച്ചതിന് ജപ്പാനിലെ ഗവണ്മെന്റിനും ജനങ്ങൾക്കും പ്രത്യേക നന്ദി. ഇത്തരം സമയങ്ങളിൽ ഗെയിമുകൾക്ക് വളരെ വിജയകരമായി ആതിഥേയത്വം വഹിച്ചത് , ദൃഢതയുടെ ഒരു ശക്തമായ സന്ദേശം നൽകി. സ്പോർട്സ് എങ്ങനെ ഒരു മികച്ച ഏകീകരണമാണെന്നും #ടോക്കിയോ 2020 പ്രകടമാക്കി.
ഐക്യരാഷട്ര പൊതുസഭ നിയുക്ത പ്രസിഡന്റ്

ഐക്യരാഷട്ര പൊതുസഭയുടെ 70-ാം സമ്മേളനത്തിന്റെ നിയുക്ത പ്രസിഡന്റ് മോഗന്സ് ലൈക്കറ്റോഫ്റ്റ് ന്യൂഡല്ഹിയില് പ്രധാനമന്ത്രി ശ്രീ. നരേന്ദ്ര മോദിയെ സന്ദര്ശിച്ചു. സുസ്ഥിര വികസനം സംബന്ധിച്ച 2030 വരെയുള്ള കാര്യ പരിപാടി അംഗീകരിക്കുന്നതിനുള്ള ഉച്ചകോടിയോടെ ആരംഭിക്കുന്ന 70-ാ മത് ഐക്യരാഷട്രപൊതുസഭയുടെ അധ്യക്ഷ പദം അലങ്കരിക്കാന് കഴിഞ്ഞതില് ശ്രീ. ലൈക്കറ്റോഫിനെ പ്രധാനമന്ത്രി അഭിനന്ദിച്ചു. ഈ മാസം 25 ന് നടക്കുന്ന ഉച്ചകോടിയില് പങ്കെടുക്കുന്നതിനായി താന് ഉറ്റ് നോക്കുകയാണെന്നു പ്രധാനമന്ത്രി പറഞ്ഞു. കേന്ദ്ര ഗവണ്മെന്റിന്റെ മുഖ്യ പരിപാടികളായ ശുചിത്വഭാരത യഞ്ജം, ജന് ധന് യോജന, മേയ്ക്ക് ഇന് ഇന്ത്യ, ഡിജിറ്റല് ഇന്ത്യ, സ്മാര്ട്ട നഗരങ്ങള്, സ്കില് ഇന്ത്യ തുടങ്ങിയവ വഴി സുസ്ഥിര വികസന ലക്ഷ്യങ്ങള് പലതും നടപ്പാക്കിക്കഴിഞ്ഞതായി അദ്ദേഹം ചൂണ്ടിക്കാട്ടി. ദീര്ഘകാലമായി തീരുമാനമാകാതെ കിടക്കുന്ന ഐക്യരാഷട്ര സുരക്ഷാ സമിതിയുടെ പരിഷ്കരണം , രാജ്യാന്തര ഭീകരക്കെതിരായ സമഗ്ര സമ്മേളനം തുടങ്ങിയ വിഷയങ്ങളില് മൂര്ത്തമായ തീരുമാനം ഉണ്ടാകണമെന്ന് പ്രധാനമന്ത്രി എടുത്തു പറഞ്ഞു. ലോകത്തെ ഏറ്റവും വലിയ ജനാധിപത്യ രാഷ്ട്രങ്ങളിലൊന്നും, ഐക്യരാഷ്ട്ര സമാധാന ദൗത്യങ്ങളില് ഏറ്റവും വലിയ പങ്കാളിയുമായ ഇന്ത്യക്ക് ഐക്യരാഷ്ട്രസഭയില് വര്ധിച്ച പങ്കാളിത്തം നല്കണമെന്ന് ശ്രീ. മോഗന്സ് ലൈക്കറ്റോഫ്റ്റ് അഭിപ്രായപ്പെട്ടു. കാലാവസ്ഥാ വ്യതിയാനം സംബന്ധിച്ച വിഷയങ്ങളിലും ഇരുവരും ആശയങ്ങള് കൈമാറി. കാലാവസ്ഥാ വ്യതിയാനം സംബന്ധിച്ച പാരീസ് സമ്മേളനം വികസ്വര രാഷ്ട്രങ്ങള്ക്ക് തൃപ്തികരമായ വിധത്തില് ഫലപ്രദമാകുമെന്ന് ഇരുനേതാക്കളും പ്രത്യാശ പ്രകടിപ്പിച്ചു.
മുംബൈയിലെ ഇന്ത്യന്‍ സിനിമാ നാഷണല്‍ മ്യൂസിയത്തിന്റെ പുതിയ കെട്ടിടം പ്രധാനമന്ത്രി നാളെ ഉദ്ഘാടനം ചെയ്യും

ഇന്ത്യന്‍ സിനിമയുടെ ദേശീയ മ്യൂസിയത്തിന്റെ പുതിയ കെട്ടിടം 2018 ജനുവരി 19ന് മുംബൈയില്‍ പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്യും. അദ്ദേഹം ദേശീയ മ്യൂസിയം സന്ദര്‍ശിക്കും. ഇന്ത്യയുടെ സമ്പന്നമായ സിനിമാറ്റിക് ചരിത്രം പ്രദര്‍ശിപ്പിക്കുന്നതിനും ഇന്ത്യയുടെ സാമൂഹിക-സാംസ്‌കാരിക ചരിത്രം സിനിമയുടെ പരിണാമത്തിലൂടെ വെളിവാക്കപ്പെടുന്നതു കാണിക്കാനുമാണ് മ്യൂസിയം രൂപകല്‍പന ചെയ്തിട്ടുള്ളത്. ദൃശ്യങ്ങള്‍, ഗ്രാഫിക്‌സ്, ഫിലിം ക്ലിപ്പിങ്ങുകള്‍, കരകൗശല വസ്തുക്കള്‍, പരസ്യ വസ്തുക്കള്‍, സംവേദനാത്മക പ്രദര്‍ശക വസ്തുക്കള്‍ തുടങ്ങിയവയുടെ സഹായത്തോടെ ഇന്ത്യന്‍ സിനിമയുടെ നൂറ്റാണ്ടിലേറെ നീളുന്ന ചരിത്രം ഒരു കഥ പറയുന്ന രീതിയില്‍ അവതരിപ്പിക്കുംവിധമാണ് മ്യൂസിയം ഒരുക്കുക. ദക്ഷിണ മുംബൈയിലെ ഫിലിംസ് ഡിവിഷന്‍ കോംപ്ലക്‌സിലാണ് ഇത് സ്ഥിതിചെയ്യുന്നത്. ചരിത്രപ്രാധാന്യമുള്ള ഗുല്‍ഷന്‍ മഹല്‍, ന്യൂ മ്യൂസിയം ബില്‍ഡിങ് എന്നിവയില്‍ രണ്ട് കെട്ടിടങ്ങളിലാണ് ഇത് വ്യാപിച്ചിരിക്കുന്നത്. പുതിയ മ്യൂസിയം കെട്ടിടം നാലു നിലകളോടുകൂടിയതാണ്. ഒന്നാം നിലയില്‍ ഗാന്ധിയും സിനിമയും, രണ്ടാം നിലയില്‍ കുട്ടികളുടെ ചലച്ചിത്ര സ്റ്റുഡിയോ, മൂന്നാം നിലയില്‍ സാങ്കേതിക വിദ്യ, സര്‍ഗാത്മകത, ഇന്ത്യന്‍ സിനിമ, നാലാം നിലയില്‍ ഇന്ത്യയില്‍ ഉടനീളമുള്ള സിനിമ എന്ന രീതിയിലാണു സജ്ജീകരിക്കപ്പെട്ടിട്ടുള്ളത്. മികച്ച ഡിജിറ്റല്‍ സിനിമാ പ്രൊജക്റ്ററുകളും 7.1 സൗണ്ട് സൗണ്ട് സംവിധാനവുമുള്ള രണ്ട് ഓഡിറ്റോറിയങ്ങളും ഉണ്ടായിരിക്കും.
കോംപറ്റീഷന്‍ കമ്മിഷന്‍ ഇന്ത്യയുടെ അംഗസംഖ്യ പുതുക്കിയുള്ള

നിലവിലുള്ള ഒരു ചെയര്‍പേഴ്‌സണും ആറ് അംഗങ്ങളും (മൊത്തം ഏഴ്) എന്നതില്‍നിന്ന് ഒരു ചെയര്‍പേഴ്‌സണും മൂന്ന് അംഗങ്ങളുമായി (മൊത്തം നാല്) കോംപറ്റീഷന്‍ കമ്മിഷന്‍ ഓഫ് ഇന്ത്യയെ (സി.സി.സി.ഐ.) പുനഃസംഘടിപ്പിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. നിലവിലുള്ള രണ്ട് ഒഴിവുകളും കാലാവധി പൂര്‍ത്തിയാക്കി ഇപ്പോഴുള്ള ഒരാള്‍ 2018 സെപ്റ്റംബറില്‍ ഒഴിയുന്നതിലൂടെ ഉണ്ടാകുന്ന ഒരു ഒഴിവും നികത്താതെ ഇതു നടപ്പാക്കുന്നതിനാണ് അനുമതി. ഗുണഫലങ്ങള്‍: ഗവണ്‍മെന്റിന്റെ ‘പരിമിത ഗവണ്‍മെന്റും പരമാവധി ഭരണവും’ എന്ന ലക്ഷ്യവുമായി യോജിച്ചുകൊണ്ട് ഈ നിര്‍ദ്ദേശം കമ്മിഷനിലെ മൂന്ന് അംഗങ്ങളുടെ തസ്തികകള്‍ കുറയ്ക്കും. യോജിക്കലും ലയനവും രാജ്യത്ത് വളരെ സുഗമമാക്കുകയെന്ന ഗവണ്‍മെന്റിന്റെ ലക്ഷ്യത്തിന്റെ ഭാഗമായി മന്ത്രാലയം ഡേ മിനിമിസ് തലങ്ങള്‍ 2017ല്‍ പരിഷ്‌ക്കരിച്ചിരുന്നു. എല്ലാ തരത്തിലുള്ള സംയോജനങ്ങള്‍ക്കും ഈ സംയോജനങ്ങളിലൂടെ ഉളവായ ആസ്തികളും വരുമാനലക്ഷ്യവും കണക്കാക്കുന്നതിനുള്ള രീതിക്കും ഇത് ബാധകമാണ്. ഇത്തരത്തിലുള്ള യോജിപ്പിന് തയാറാകുമ്പോള്‍ കമ്മിഷന് സംരംഭകര്‍ നിയമപരമായി സമര്‍പ്പിക്കേണ്ട നോട്ടീസുകള്‍ കുറയ്ക്കാന്‍ ഇത് സഹായിക്കും. അതിലൂടെ കമ്മിഷന്റെ ഭാരവും കുറയും. ഓരോ പ്രവൃത്തിയും പൂര്‍ത്തിയാക്കാനെടുക്കുന്ന വേഗത വേഗത്തിലുള്ള അനുവാദങ്ങള്‍ക്ക് വഴിവയ്ക്കും. ഇതിലൂടെ കോര്‍പ്പറേറ്റുകളുടെ വ്യാപാര പ്രക്രിയകള്‍ക്ക് കൂടുതല്‍ ഉണര്‍വ് പകരുകയും അത് രാജ്യത്ത് കൂടുതല്‍ തൊഴിലവസരങ്ങള്‍ സൃഷ്ടിക്കുകയും ചെയ്യും. ഗവണ്‍മെന്റിന്റെ ലക്ഷ്യമായ ‘പരിമിതമായ ഗവണ്‍മെന്റും പരമാവധി ഭരണവും’ എന്ന ലക്ഷ്യത്തിനനുസൃതമായി മൂന്നംഗങ്ങളുടെ തസ്തിക കുറയ്ക്കുന്നതിന് ഈ നിര്‍ദ്ദേശം വഴിവയ്ക്കുമെന്നു പ്രതീക്ഷിക്കുന്നു. പശ്ചാത്തലം: 2002ലെ കോംപറ്റീഷന്‍ നിയമം 8(1) വകുപ്പ് പ്രകാരം കമ്മിഷന് ഒരു ചെയര്‍പേഴ്‌സണും രണ്ടില്‍ കുറയാത്തതും ആറില്‍ കൂടാത്തതുമായ അംഗങ്ങളും ഉണ്ടായിരിക്കണം. നിലവില്‍ ചെയര്‍പേഴ്‌സണും നാല് അംഗങ്ങളുമാണുള്ളത്. കേന്ദ്ര ഗവണ്‍മെന്റ് വിജ്ഞാപനം പുറപ്പെടുവിക്കുന്നതിന്റെ അടിസ്ഥാനത്തില്‍ ഓരോന്നിലും രണ്ടില്‍ കുറയാത്ത അംഗങ്ങളുള്ള പ്രിന്‍സിപ്പല്‍ ബെഞ്ചുകളും മറ്റ് അഡീഷണല്‍ ബെഞ്ചുകളും അല്ലെങ്കില്‍ സംയോജിത ബെഞ്ചുകളും ആവശ്യത്തിനനുസരിച്ച് രൂപീകരിക്കേണ്ടത് മുന്നില്‍ക്കണ്ടുകൊണ്ട് ഒരു ചെയര്‍പേഴ്‌സണെയും പത്ത് അംഗങ്ങളെയും ലഭ്യമാക്കണമൊണ് ആദ്യഘട്ടത്തില്‍ നിയമത്തില്‍ പറഞ്ഞിരുന്നത്. എന്നാല്‍ 2007ല്‍ കോംപറ്റീഷന്‍ (ഭേദഗതി) (2007ലെ 39) നിയമത്തില്‍ 22-ാം വകുപ്പ് ഭേദഗതി ചെയ്തുകൊണ്ട് ബെഞ്ചുകള്‍ രൂപീകരിക്കുതിനുള്ള വ്യവസ്ഥകള്‍ എടുത്തുമാറ്റിയിരുന്നു. അതേ ഭേദഗതിയില്‍ തന്നെ ഒരു ചെയര്‍പേഴ്‌സണും രണ്ട് അംഗങ്ങളുമുള്ള കോംപറ്റീഷന്‍ അപ്പലേറ്റ് ട്രിബ്യൂണലിന് രൂപം നല്‍കിയിരുന്നു. എന്നാല്‍ അതിനനുരിച്ച് കമ്മിഷന്റെ വലിപ്പം കുറച്ചിരുന്നില്ല, ഒരു ചെയര്‍പേഴ്‌സണും കുറഞ്ഞത് രണ്ടും കൂടിയത് ആറും അംഗങ്ങള്‍ എന്നതും തുടര്‍ന്നു. രൂപീകരിച്ചതുമുതല്‍ തന്നെ കമ്മിഷന്‍ ഒരു കൊളീജിയമായാണ് പ്രവര്‍ത്തിച്ചുകൊണ്ടിരിക്കുന്നത്. ജപ്പാന്‍, യു.എസ്.എ, യു.കെ. തുടങ്ങി നിരവധി നിയമസംവിധാനങ്ങളില്‍ കോംപറ്റീഷന്‍ അധികാരസ്ഥാനങ്ങള്‍ ഇതേ ഘടനയിലുള്ളതുമാണ്.
ഗോപാലകൃഷ്ണ ഗോഖലയ്ക്ക് പ്രധാനമന്ത്രിയുടെ ആദരാജ്ഞലികള്‍

ഗോപാലകൃഷ്ണ ഗോഖലേയ്ക്ക് അദ്ദേഹത്തിന്റെ ജന്മവാര്‍ഷികദിനത്തില്‍ പ്രധാനമന്ത്രി ശ്രീ നരേന്ദ്രമോദി ആദരാജ്ഞലികള്‍ അര്‍പ്പിച്ചു. ‘ഗോപാലകൃഷ്ണ ഗോഖലയെ അദ്ദേഹത്തിന്റെ ജന്മവാര്‍ഷികദിനത്തില്‍ ഓര്‍മ്മിക്കുന്നു. അഗാധമായ ജ്ഞാനംകൊണ്ട് അനുഗ്രഹിക്കപ്പെട്ട അനന്യസാധാരണമായ വ്യക്തിത്വത്തിനുടമയായ അദ്ദേഹം വിദ്യാഭ്യാസ, സാമൂഹിക ശാക്തീകരണത്തിന് നിസ്തുലമായ സംഭാവനകളാണ് നല്‍കിയിട്ടുള്ളത്. ഇന്ത്യയുടെ സ്വാതന്ത്ര്യസമരപ്രസ്ഥാനത്തില്‍ മാതൃകാപരമായ നേതൃത്വം നല്‍കിയ വ്യക്തികൂടിയായിരുന്നു അദ്ദേഹം”, പ്രധാനമന്ത്രി പറഞ്ഞു.
അസമിൽ നിന്നുള്ള ദിവ്യാംഗ കലാകാരനുമായി  പ്രധാനമന്ത്രി  സംവദിച്ചു

പ്രധാനമന്ത്രി ശ്രീ നരേന്ദ്ര മോദി അസമിൽ നിന്നുള്ള ദിവ്യാംഗ കലാകാരനായ അഭിജിത് ഗോതാനിയുമായി സംവദിച്ചു. പ്രധാനമന്ത്രിയുടെ ഓഫീസ് ട്വീറ്റ് ചെയ്തു : “ അസമിൽ നിന്നുള്ള അഭിജിത് ഗോതാനി ഇന്ന് പ്രധാനമന്ത്രി നരേന്ദ്രമോദിയെ കണ്ടു. അവിസ്മരണീയമായ ഇടപെടലിൽ നിന്നുള്ള തന്റെ അനുഭവം അദ്ദേഹം പങ്കുവെച്ചു .." –ND–
850 മെഗാവാട്ട് റാറ്റിൽ ജലവൈദ്യുത പദ്ധതിക്ക് 5281.94 കോടി രൂപയുടെ നിക്ഷേപം നടത്താൻ കേന്ദ്ര മന്ത്രിസഭയുടെ അംഗീകാരം

കേന്ദ്രഭരണ പ്രദേശമായ ജമ്മു കാശ്മീരിലെ കിഷ്ത്വാർ ജില്ലയിലുള്ള ചെനാബ് നദിയിൽ സ്ഥിതിചെയ്യുന്ന 850 മെഗാവാട്ട് റാറ്റിൽ ജലവൈദ്യുത പദ്ധതിക്ക് 5281.94 കോടി രൂപയുടെ നിക്ഷേപം നടത്താൻ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭാ യോഗം അംഗീകാരം നൽകി. നാഷണൽ ഹൈഡ്രോ ഇലക്ട്രിക് പവർ കോർപ്പറേഷനും (എൻ‌എച്ച്‌പി‌സി) ജമ്മു കശ്മീർ സ്റ്റേറ്റ് പവർ ഡെവലപ്‌മെന്റ് കോർപ്പറേഷൻ ലിമിറ്റഡിനും (ജെ‌കെ‌എസ്‌പി‌ഡി‌സി) യഥാക്രമം 51%, 49% ഓഹരി പങ്കാളിത്തത്തോടെയാണ് പുതിയ ജോയിന്റ് വെഞ്ച്വർ കമ്പനി (ജെ‌വി‌സി) സംയോജിച്ച് പ്രവർത്തിക്കുന്നത്. പ്രധാന സവിശേഷതകൾ റാറ്റിൽ എച്ച്ഇ പദ്ധതിയുടെ (850 മെഗാവാട്ട്) നിർമാണത്തിനായി ജെവിസിയിൽ ജെകെഎസ്പിഡിസിയുടെ ഇക്വിറ്റി സംഭാവനയ്ക്കായി 776.44 കോടി രൂപ കേന്ദ്രം നൽകും. എൻ‌എച്ച്‌പി‌സി അതിന്റെ ആഭ്യന്തര വിഭവങ്ങളിൽ നിന്ന് 808.14 കോടി രൂപ നിക്ഷേപിക്കും. റാറ്റിൽ പദ്ധതി 60 മാസത്തിനുള്ളിൽ കമ്മീഷൻ ചെയ്യും. പദ്ധതിയിൽ നിന്ന് ഉൽ‌പാദിപ്പിക്കുന്ന വൈദ്യുതി ഗ്രിഡിന് നൽകാൻ സഹായിക്കുകയും ഊർജ്ജ വിതരണ നില മെച്ചപ്പെടുത്തുകയും ചെയ്യും. നടപ്പാക്കൽ തന്ത്രം പദ്ധതി പ്രാവർത്തികമാക്കുന്നതിന് കേന്ദ്രഭരണ പ്രദേശമായ ജമ്മു കശ്മീർ ഗവൺമെന്റ് ജല ഉപയോഗ ചാർജുകൾ 10 വർഷത്തേക്ക് ഒഴിവാക്കും. ജിഎസ്ടിയുടെ (അതായത് എസ്ജിഎസ്ടി) സംസ്ഥാനത്തിന്റെ വിഹിതം തിരിച്ചടയ്ക്കുകയും സ്വതന്ത്ര വൈദ്യുതി ഒഴിവാക്കുകയും ചെയ്യും. ലക്ഷ്യങ്ങൾ പദ്ധതിയുടെ നിർമാണ പ്രവർത്തനങ്ങൾ 4000 ത്തോളം പേർക്ക് പ്രത്യക്ഷവും പരോക്ഷവുമായ തൊഴിൽ നൽകും. കേന്ദ്രഭരണ പ്രദേശമായ ജമ്മു കശ്മീരിലെ മൊത്തത്തിലുള്ള സാമൂഹിക-സാമ്പത്തിക വികസനത്തിന് ഇത് സഹായിക്കും. കൂടാതെ ജമ്മുകാശ്മീര്ർ കേന്ദ്രഭരണ പ്രദേശത്തിന് പദ്ധതിയുടെ 40 വർഷക്കാലയളവിൽ 5289 കോടി രൂപയുടെ സൌജന്യ വൈദ്യുതിയും ജലത്തിന്റെ യൂസർ ചാർജ്ജിന് മേൽ ഈടാക്കുന്ന ലെവിയിലൂടെ 9581 കോടി രൂപയും ലഭിക്കും.
അരുണാചല് പ്രദേശ് മുന് മുഖ്യമന്ത്രി ശ്രീ. കലിഖോ പൂലിന്റെ നിര്യാണത്തില് പ്രധാനമന്ത്രി അനുശോചിച്ചു

അരുണാചല് പ്രദേശ് മുന് മുഖ്യമന്ത്രി ശ്രീ. കലിഖോ പൂലിന്റെ നിര്യാണത്തില് പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘കലിഖോ പൂലിന്റെ നിര്യാണത്തില് അതീവ ദുഃഖിതരായ കുടുംബാഗങ്ങള്ക്കും അനുയായികള്ക്കും ഒപ്പമാണ് എന്റെ മനസ്സ്. അരുണാചല് പ്രദേശിനായി അദ്ദേഹം നടത്തിയ സേവനങ്ങള് എന്നും ഓര്ക്കപ്പെടും.’, പ്രധാനമന്ത്രി പറഞ്ഞു.
ചരമവാര്‍ഷികത്തില്‍ ബാബു ജഗ്ജീവന്‍ റാമിന് പ്രധാനമന്ത്രിയുടെ ആദരാഞ്ജലി

ചരമവാര്‍ഷികദിനത്തില്‍ ബാബു ജഗ്ജീവന്‍ റാമിന് പ്രധാനമന്ത്രി ശ്രീ. നരേന്ദ്ര മോദി ആദരാഞ്ജലി അര്‍പ്പിച്ചു. ‘ചരമവാര്‍ഷികദിനത്തില്‍ ഞാന്‍ അദ്ദേഹത്തിനു മുന്നില്‍ നമിക്കുന്നു. അവകാശങ്ങള്‍ നിഷേധിക്കപ്പെട്ടവരുടെയും പാര്‍ശ്വവല്‍ക്കരിക്കപ്പെട്ടവരുടെയും ക്ഷേമത്തിനായാണ് അദ്ദേഹം എന്നും പ്രവര്‍ത്തിച്ചത്’- പ്രധാനമന്ത്രി പറഞ്ഞു.
വിമാനത്താവള അതോറിറ്റിയുടെ 40 ഏക്കര്‍ ഭൂമി എം.എം.ആര്‍.ഡി.എയ്ക്ക് നല്‍കാന്‍ അനുമതി

ദഹിസറിലെ ആര്‍.ആര്‍. സ്‌റ്റേഷനിലുള്ള എയര്‍പോര്‍ട്ട് അതോറിറ്റി ഓഫ് ഇന്ത്യ(എ.എ.ഐ)യുടെ 40 ഏക്കര്‍ ഭൂമി മുംബൈ, ഗോറൈയിലുള്ള സംസ്ഥാന ഗവണ്‍മെന്റിന്റെ 40 ഏക്കര്‍ ഭൂമിക്ക് പകരം മുംബൈ മെട്രോപോളിറ്റന്‍ റീജിയണ്‍ ഡെവലപ്പ്‌മെന്റ് അതോാറിറ്റി (എം.എം.ആര്‍.ഡി.എ)യ്ക്ക് മെട്രോ ഷെഡിന് വേണ്ടി കൈമാറുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അധ്യക്ഷതയില്‍ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. ഈ ഭൂമി കൈമാറ്റത്തോടെ മൂബൈയിലെ മെട്രോ റെയില്‍ പദ്ധതി പൂര്‍ത്തിയാക്കാന്‍ എം.എം.ആര്‍.ഡി.എയ്ക്ക് കഴിയും. നടപടിക്രമം പദ്ധതി പരിഗണിച്ച് മന്ത്രിസഭായോഗം കൈമാറ്റത്തിനുള്ള നടപടിക്രമങ്ങള്‍ക്കും അന്തിമരൂപം നല്‍കി. 1. ഈ 40 ഏക്കര്‍ ഭൂമിയുടെ വിലയിലുള്ള വ്യത്യാസം 2016-17ല്‍ അംഗീകരിക്കപ്പെട്ട ഭൂമി വിലയുടെ അടിസ്ഥാനത്തില്‍ കണക്കാക്കിയിട്ടുള്ള 472.70 കോടിയോ, അല്ലെങ്കില്‍ ഭൂമി കൈമാറുമ്പോഴുള്ള വിലയുടെ അടിസ്ഥാനത്തിലോ കണക്കാക്കി ഏതാണോ വലുത് ആ തുക എം.എം.ആര്‍.ഡി.എ നല്‍കണം. 2. ഗോരൈയിലുള്ള ഭൂമി എം.എം.ആര്‍.ഡി.എ നിരപ്പാക്കുകയും, പൂന്തോട്ടം നിര്‍മ്മിക്കുകയും അതിരുതിരിയ്ക്കുകയും ചെയ്ത് കൈമാറണം. പരിവര്‍ത്തനം വരുത്തിയപ്രകാരമുള്ള ഗൊരൈ ഭൂമിയുടെ റവന്യു ഭൂചിത്രം, ഭൂമിരേഖകള്‍, ഭൂമിയുടെ ഉടമസ്ഥാവകാശം എ.എ.ഐയുടെ പേരില്‍ മാറ്റിയത് ഉള്‍പ്പെടെയുള്ളവ നല്‍കണം. 3.തരംതിരിച്ച 40 ഏക്കര്‍ ഭൂമിയില്‍ 24 ഏക്കര്‍ ഭൂമി സമീപറോഡുകളിലേക്ക് എത്തിച്ചേരാന്‍ കഴിയുന്ന തരത്തില്‍ എ.എ.ഐയ്ക്ക് വേണ്ടി മാറ്റിവയ്ക്കണം. 4. ദഹിസറിലെ 2000 ചതുരശ്ര മീറ്റര്‍ ഭൂമി താല്‍ക്കാലികാടിസ്ഥാനത്തില്‍ എ.എ.ഐ മുന്‍കൂറായി കൈമാറും. തൊഴില്‍സൃഷ്ടിക്കാനുള്ള ശേഷി നിലവിലെ ഈ പദ്ധതി പ്രകാരം തൊഴില്‍ നൈപുണ്യമുള്ളവര്‍ക്കും അര്‍ദ്ധ നൈപുണ്യമുള്ളവര്‍ക്കും തൊഴിലവസരങ്ങള്‍ സൃഷ്ടിക്കും. അതോടൊപ്പം സാങ്കേതികവിദഗ്ധര്‍ക്കും തൊഴില്‍ സാദ്ധ്യതകളുണ്ടാകും. മെട്രോ നിര്‍മ്മാണമേഖലയിലുള്ള ഉല്‍പ്പാദന വ്യവസായങ്ങളിലും ഇതിലൂടെ തൊഴിലവസരങ്ങള്‍ സൃഷ്ടിക്കപ്പെടും. മെട്രോ കാര്‍ ഷെഡ് തുറന്നുകഴിയുന്നതോടെ വിവിധ തരത്തിലുള്ള പരോക്ഷ തൊഴില്‍ സാദ്ധ്യതകളുമുണ്ടാകും. പശ്ചാത്തലം മുംബൈയിലെ പൊതുജന ഗതാഗത ശേഷി പരമാവധി ഉപയോഗിക്കുക എന്ന ഉദ്ദേശത്തോടെ മഹാരാഷ്ട്ര ഗവണ്‍മെന്റ് ഘട്ടം ഘട്ടമായി മെട്രോ റെയില്‍ (146.50 കി.മി) പദ്ധതി നടപ്പാക്കുകയാണ്. മുബൈ മെട്രോ റെയില്‍ പദ്ധതി നടപ്പാക്കാനായി എം.എം.ആര്‍.ഡി.എയുടെ കീഴില്‍ മുംബൈ മെട്രോ റെയില്‍ കോര്‍പ്പറേഷന്‍(എം.എം.ആര്‍.സി) എന്നൊരു പ്രത്യേകോദ്ദേശ്യ സംവിധാനത്തിനും രൂപം നല്‍കിയിട്ടുണ്ട്. ദഹിസര്‍ (ഇ) മുതല്‍ അന്ധേരി (ഇ) ഇടനാഴിയില്‍ ഒരു മെട്രോ കാര്‍ ഷെഡ് നിര്‍മ്മിക്കാനായി എം.എം.ആര്‍.സി പദ്ധതിയുണ്ടാക്കിയിരിന്നു. ഇതിനായി കണ്ടെത്തിയ ഭൂമിയില്‍ 17.47 ഹെക്ടര്‍ (അതായത് ഏകദേശം 44 ഏക്കര്‍) എ.എ.ഐയുടെ ഉടമസ്ഥതയിലുള്ളതാണ്. റിമോര്‍ട്ട് റിസീവിംഗ് സ്‌റ്റേഷന്‍ സ്ഥിതിചെയ്യുന്ന ദഹിസറില്‍ എ.എ.ഐയ്ക്ക് മൊത്തത്തില്‍ 64 ഏക്കര്‍ ഭൂമി സ്വന്തമായുണ്ട്. കുറച്ച് ഭാഗം കൈയേറിയിട്ടുമുണ്ട്.
പ്രധാനമന്ത്രി നാളെ ന്യൂ ഡൽഹിയിൽ ബുദ്ധ ജയന്തി ആഘോഷങ്ങളിൽ പങ്കെടുക്കും

ബുദ്ധ ജയന്തിയോടനുബന്ധിച് പ്രധാനമന്ത്രി ശ്രീ. നരേന്ദ്ര മോദി 2018 ഏപ്രിൽ 30 തിങ്കളാഴ്ച ന്യൂ ഡൽഹിയിലെ ഇന്ദിരാ ഗാന്ധി ഇൻഡോർ സ്റ്റേഡിയത്തിൽ നടക്കുന്ന ആഘോഷങ്ങളിൽ പങ്കെടുക്കും. അദ്ദേഹം സംഘദാനം നിർവ്വഹിക്കും . ബോധഗയയിലെ അഖിലേന്ത്യ ഭിക്ഷു സംഘത്തിനും സാരനാഥിലെ ഉന്നത ടിബറ്റൻ പഠനങ്ങൾക്കായുള്ള കേന്ദ്ര ഇൻസ്റ്റിട്യൂട്ടിനും അദ്ദേഹം വൈശാഖ് സമ്മാൻ പ്രതിഷ്ഠാ പത്രം സമർപ്പിക്കും. പ്രധാനമന്ത്രി സദസ്സിനെ അഭിസംബോധനയും ചെയ്യും.
ബജറ്റ് പ്രഖ്യാപനങ്ങളുടെ  തുടർ നടപടികൾക്കായി  11 വെബിനാറുകളിലൂടെ  പ്രധാനമന്ത്രി കൂടിയാലോചനകൾക്കും മസ്തിഷ്ക പ്രവാഹത്തിനും നേതൃത്വം നൽകി

ഇന്ന്, ഡിപാമിന്റെ ബജറ്റുമായി ബന്ധപ്പെട്ട പ്രഖ്യാപനങ്ങൾ ചർച്ച ചെയ്യുന്നതിനായി പ്രധാനമന്ത്രി വെബിനാറിനെ അഭിസംബോധന ചെയ്തു. പ്രധാനമന്ത്രി അഭിസംബോധന ചെയ്ത ബജറ്റുമായി ബന്ധപ്പെട്ട 11 വെബിനാറുകളുടെ പരമ്പരയാണ് ഇത് അവസാനിക്കുന്നത്. ഉന്നത വിദ്യാഭ്യാസം, ഗ്രാമവികസനം, കൃഷി, പ്രതിരോധം, ആരോഗ്യം, ഡി പി ഐ ഐ ടി , പി എസ എ , എം എൻ ആർ ഇ , ഡി ഇ എ , ഡി ഐ പി എ എം എന്നിവയുടെ മന്ത്രാലയങ്ങൾ/വകുപ്പുകളുമായി ബന്ധപ്പെട്ട ബജറ്റ് വെബിനാറിൽ പ്രധാനമന്ത്രി പങ്കെടുത്തു. കേന്ദ്ര ബജറ്റ്-2022 രാജ്യത്തിന്റെ സാമ്പത്തിക വളർച്ചയ്ക്കും നമ്മുടെ ജനങ്ങളുടെ ക്ഷേമത്തിനും വേണ്ടി നിരവധി പ്രഖ്യാപനങ്ങൾ നടത്തിയിട്ടുണ്ട്. ബജറ്റിന്റെ ആക്കം നിലനിർത്തുന്നതിനും അതിന്റെ നടത്തിപ്പിൽ എല്ലാ പങ്കാളികൾക്കും ഉടമസ്ഥാവകാശബോധം സൃഷ്ടിക്കുക എന്ന ലക്ഷ്യത്തോടെയാണ് ഈ വെബിനാറുകൾ നടത്തിയത്. സ്മാർട്ട് കൃഷി, പ്രധാനമന്ത്രി ഗതിശക്തി, പ്രതിരോധം, ഡിജിറ്റൽ വിദ്യാഭ്യാസം, ആത്മനിർഭർത്ത തുടങ്ങിയ വിവിധ വിഷയങ്ങൾ ഈ വെബിനാറുകൾ ഉൾക്കൊള്ളുന്നു. ചലനാത്മക വൈദഗ്ധ്യം, ഏവരെയും ഉൾക്കൊള്ളുന്നതും തുല്യവുമായ ആരോഗ്യ സംരക്ഷണ വിതരണം, മെയ്ക്ക് ഇൻ ഇന്ത്യ, അഭിലാഷ സമ്പദ്‌വ്യവസ്ഥയ്ക്കുള്ള ധനസഹായം തുടങ്ങി വൈവിധ്യമാർന്ന വിഷയങ്ങൾ ഈ വെബ്ബിനാറുകൾ കൈകാര്യം ചെയ്തു. ഈ വെബിനാറുകൾ സംഘടിപ്പിച്ചതിന്റെ മുഖ്യ ലക്ഷ്യങ്ങളിൽ ഒന്ന് ബജറ്റിന്റെ പ്രധാന പങ്കാളികൾക്കിടയിൽ ഉടമസ്ഥാവകാശബോധം വളർത്തിയെടുക്കുകയായിരുന്നു. പുതിയ സാമ്പത്തിക വർഷം ആരംഭിക്കുമ്പോൾ തന്നെ മന്ത്രാലയങ്ങളെയും വകുപ്പുകളെയും പ്രവർത്തനക്ഷമമാക്കാനും സമയബന്ധിതമായി നടപ്പാക്കുന്നത് ഉറപ്പാക്കാനും ഈ നടപടി സഹായിക്കും. വിവിധ പങ്കാളികളുമായുള്ള കൂടിയാലോചന അവരുടെ പ്രായോഗിക/ആഗോള വൈദഗ്ധ്യവും അനുഭവപരിചയവും കൊണ്ടുവരുന്നതിനും അപര്യാപ്തതകൾ തിരിച്ചറിയുന്നതിനും സഹായിക്കുന്നു. ബജറ്റ് ഫെബ്രുവരി 1-ലേക്ക് മാറ്റുന്നതും വെബിനാറുകളിലെ ഈ ഇടപെടലുകളും സംസ്ഥാന ഗവൺമെന്റുകൾക്ക് മുൻഗണനകളുടെ മികച്ച ദൃശ്യപരത ലഭിക്കുന്നതിനും അങ്ങനെ അവരുടെ ബജറ്റുകൾ മികച്ച രീതിയിൽ ആസൂത്രണം ചെയ്യുന്നതിനും സഹായിക്കുന്നു. സംരംഭകർ, എംഎസ്എംഇകൾ, കയറ്റുമതിക്കാർ, ആഗോള നിക്ഷേപകർ, കേന്ദ്ര-സംസ്ഥാന ഗവണ്മെന്റ് കളുടെ പ്രതിനിധികൾ, സ്റ്റാർട്ടപ്പുകളുടെ ലോകത്ത് നിന്നുള്ള യുവാക്കൾ എന്നിവരുൾപ്പെടെ ബന്ധപ്പെട്ട 40,000ത്തോളം പേരുടെ പങ്കാളിത്തം വെബിനാറുകളിൽ കണ്ടു. ഓരോ വെബിനാറിലും സമഗ്രമായ പാനൽ ചർച്ചകളും പ്രമേയത്തെ അടിസ്ഥാനമാക്കിയുള്ള ബ്രേക്ക്-ഔട്ട് സെഷനുകളും സംഘടിപ്പിച്ചു. ഈ വെബിനാറുകളിൽ ഗവൺമെന്റിന് വിലപ്പെട്ട നിരവധി നിർദ്ദേശങ്ങൾ ലഭിച്ചിട്ടുണ്ട്, ഇത് ബജറ്റ് പ്രഖ്യാപനങ്ങൾ ഫലപ്രദമായി നടപ്പിലാക്കുന്നതിന് കൂടുതൽ സഹായകമാകും.
ജപ്പാന്‍ ഭൂകമ്പത്തിന്റെ  അഞ്ചാം വാര്‍ഷികത്തില്‍ ദുരിതബാധിതരോട് പ്രധാനമന്ത്രി സഹാനുഭൂതി പ്രകടിപ്പിച്ചു.

കിഴക്കന്‍ ജപ്പാനിലുണ്ടായ വന്‍ ഭൂകമ്പത്തിന്റെ അഞ്ചാം വാര്‍ഷികത്തില്‍ ദുരിതബാധിതരായ ജനങ്ങളോടുള്ള അഗാധമായ സഹാനുഭൂതി പ്രധാനമന്ത്രി ശ്രീ. നരേന്ദ്ര മോദി അറിയിച്ചു. ദുരന്തങ്ങളില്‍ നിന്ന് പൂര്‍വ്വസ്ഥിതി പ്രാപിക്കാനുള്ള ജാപ്പനീസ് ജനതയുടെ നൈസര്‍ഗ്ഗിക കഴിവ് പ്രശംസനീയമാണെന്നും പ്രധാനമന്ത്രി പറഞ്ഞു.
തോമസ് കപ്പ് നേടിയ ഇന്ത്യന്‍ ബാഡ്മിന്റണ്‍ ടീമിന് പ്രധാനമന്ത്രിയുടെ അഭിനന്ദനം

തോമസ് കപ്പ് നേടിയ ഇന്ത്യന്‍ ബാഡ്മിന്റണ്‍ ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റില്‍ പ്രധാനമന്ത്രി പറഞ്ഞു; 'ഇന്ത്യന്‍ ബാഡ്മിന്റണ്‍ ടീം ചരിത്രം രചിച്ചു ! ഇന്ത്യ തോമസ് കപ്പ് നേടിയതില്‍ രാജ്യം മുഴുവന്‍ ആഹ്ലാദിക്കുന്നു ! നമ്മുടെ മികച്ച ടീമിന് അഭിനന്ദനങ്ങള്‍, അവരുടെ ഭാവി പ്രയത്‌നങ്ങള്‍ക്ക് ആശംസകള്‍. ഈ വിജയം നിരവധി യുവകായിക താരങ്ങള്‍ക്ക് പ്രചോദനമാകും.' –ND–
പ്രധാനമന്ത്രി കാത്യായനി ദേവിയെ വണങ്ങി

നവരാത്രിയിൽ നമ്മുടെ സമൂഹത്തിൽ സാഹോദര്യത്തിന്റെയും അനുകമ്പയുടെയും ചേതന വർദ്ധിപ്പിക്കുന്നതിന് ഭക്തർക്ക് വേണ്ടി പ്രധാനമന്ത്രി ശ്രീ നരേന്ദ്ര മോദി കാത്യായനി ദേവിയുടെ അനുഗ്രഹം തേടി. ഒരു ട്വീറ്റിൽ പ്രധാനമന്ത്രി പറഞ്ഞു; "ഞാൻ കാത്യായനി ദേവിയെ വണങ്ങുന്നു. അവരുടെ അനുഗ്രഹം നമ്മുടെ മേൽ നിലനിൽക്കട്ടെ, അവർ നമ്മുടെ സമൂഹത്തിൽ സാഹോദര്യത്തിന്റെയും അനുകമ്പയുടെയും ചേതന വർദ്ധിപ്പിക്കട്ടെ."
വ്യാപാരം സുഗമമാക്കല്‍ കരാറിന് കേന്ദ്ര മന്ത്രിയുടെ അംഗീകാരം

ലോകവ്യാപാര സംഘടനയുടെ വ്യാപാരം സുഗമമാക്കല്‍ കരാര്‍ (റ്റി.എഫ്.എ) പ്രകാരമുള്ള വിജ്ഞാപനം പുറപ്പെടുവിക്കുന്നതിനും ഇതിനായി ഒരു ദേശീയ സമിതി രൂപീകരിക്കുന്നതിനുള്ള നിര്‍ദേശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്‍കി. ചരക്കുകളുടെ നീക്കം, അവയുടെ വിടുതല്‍, കസ്റ്റംസ് ക്ലിയറന്‍സുമായി ബന്ധപ്പെട്ട വിഷയങ്ങള്‍ തുടങ്ങിയവ സുഗമമാക്കുന്നതിന് ആവശ്യമായ വ്യവസ്ഥകള്‍ അടങ്ങിയതാണ് ഈ ഉടമ്പടി. ലോക വ്യാപാര സംഘടനയിലെ അംഗങ്ങളില്‍ മൂന്നില്‍ രണ്ട് ഭാഗം അംഗീകരിച്ചാല്‍ ഈ ഉടമ്പടി നിലവില്‍ വരും. കേന്ദ്ര റവന്യൂ- വാണിജ്യ സെക്രട്ടറിമാരുടെ നേതൃത്വത്തില്‍ ഉടമ്പടിയിലെ വ്യവസ്ഥകളുടെ നടത്തിപ്പിനായി ഒരു ദേശീയ വ്യാപാരം സുഗമമാക്കല്‍ സമിതി രൂപീകരിക്കും.
സിനിമാമോഷണവും പകര്‍പ്പവകാശ ലംഘനവും നിയന്ത്രിക്കാന്‍ സിനിമാറ്റോഗ്രഫി നിയമം 1952ല്‍ ഭേദഗതിക്ക് മന്ത്രിസഭയുടെ അംഗീകാരം

അംഗീകാരമില്ലാതെ വീഡിയോയില്‍ പകര്‍ത്തുന്നതിനും സിനിമയുടെ വ്യാജ പതിപ്പുകളുണ്ടാക്കുതിനും പിഴ വ്യവസ്ഥ ലംഘകര്‍ക്ക് മൂന്നു വര്‍ഷത്തെ ജയില്‍വാസമോ പത്തുലക്ഷം പിഴയോ രണ്ടുംകൂടിയോ അനുഭവിക്കേണ്ടിവരും. സിനിമാറ്റോഗ്രഫി നിയമം 1952 ഭേദഗതി ചെയ്യുന്നതിനായി സിനിമാറ്റോഗ്രഫി ഭേദഗതി ബില്‍ 2019 കൊണ്ടുവരുന്നതിനുള്ള വാര്‍ത്താവിതരണ പ്രക്ഷേപണ മന്ത്രാലയത്തിന്റെ നിര്‍ദ്ദേശം പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകരിച്ചു. അംഗീകാരമില്ലാതെ സിനിമകള്‍ വീഡിയോയില്‍ പകര്‍ത്തുന്നതിനും സിനിമയുടെ വ്യാജപതിപ്പുകള്‍ ഉണ്ടാക്കുന്നതിനും പിഴ വ്യവസ്ഥ ഉള്‍പ്പെടുത്തിക്കൊണ്ട് സിനിമാമോഷണം നിയന്ത്രിക്കുകയെന്നതാണ് ബില്‍ ലക്ഷ്യമാക്കുന്നത്. വിശദാംശങ്ങള്‍: സിനിമാ മോഷണമെന്ന ഭീഷണി തടയുന്നതിന് വേണ്ടി ലഭ്യമാക്കിയിട്ടുള്ള ഭേദഗതികള്‍: -അംഗീകാരമില്ലാത്ത റെക്കാര്‍ഡിംഗ് നിരോധിക്കുന്നതിനായി 6എ.എ വകുപ്പ് കൂട്ടിച്ചേര്‍ത്തു. സിനിമാറ്റോഗ്രാഫ് ആക്ട് 1952ലെ 6 എ വകുപ്പിന് ശേഷം താഴെപ്പറയുന്ന 6എ.എ. വകുപ്പ് കൂട്ടിച്ചേര്‍ക്കണം. 6 എ.എ.: ”നിലവില്‍ നിയമങ്ങള്‍ ഉണ്ടെന്നുവരികിലും സ്രഷ്ടാവിന്റെ രേഖാമൂലുമുള്ള അംഗീകാരമില്ലാതെ ഒരു വ്യക്തിക്കും ഒരു ഓഡിയോ, വിഡിമയാ റെക്കാര്‍ഡിംഗ് ഉപകരണം ഉപയോഗിച്ചുകൊണ്ട് ഒരു ചലച്ചിത്രമോ അതിന്റെ ഒരു ഭാഗമോ അറിഞ്ഞുകൊണ്ട് നിര്‍മിക്കുകയോ, പ്രസരണം നടത്തുകയോ, അല്ലെങ്കില്‍ നിര്‍മിക്കുകയോ പ്രസരിിപ്പിക്കുകയോ ചെയ്യാന്‍ ശ്രമിക്കുന്നത്.” ” ഇത്തരം പ്രകടനങ്ങള്‍ക്ക് 2957ലെ പകര്‍പ്പവകാശ നിയമത്തിലെ ക്ലോസ്(ഡി) വകുപ്പ് 2ന്റെ അതേ അര്‍ത്ഥം തന്നെയായിരിക്കും.” -6എ.എ.യിലെ വ്യവസ്ഥകള്‍ ലംഘിച്ചാല്‍ പിഴ വ്യവസ്ഥ നടപ്പാന്നക്കുതിനായി വകുപ്പ് 7ല്‍ ഭേദഗതി വരുത്തും. മൂലനിയമത്തിന്റെ വകുപ്പ് 7ല്‍ ഉപവകുപ്പ് 1നെത്തുടര്‍ന്ന ഉപകവകുപ്പ് (1 എ) കൂട്ടിച്ചേര്‍ക്കണം:- ”വകുപ്പ് 6എ.എയിലെ വ്യവസ്ഥകള്‍ ഏതെങ്കിലുമൊരു വ്യക്തി ലംഘിക്കുകയാണെങ്കില്‍ അയാളെ മൂന്നുവര്‍ഷം വരെ തടവിനോ അല്ലെങ്കില്‍ പത്തുലക്ഷം രൂപ പിഴയ്‌ക്കോ അല്ലെങ്കില്‍ രണ്ടിനുംകൂടിയോ ശിക്ഷിക്കാം.” ഈ നിര്‍ദ്ദിഷ്ട ഭേദഗതികള്‍ വ്യവസായത്തിന്റെ വരുമാനം വര്‍ധിപ്പിക്കുകയും തൊഴില്‍ സൃഷ്ടിക്കുന്നത് വര്‍ധിപ്പിക്കുകയും ഇന്ത്യന്‍ നാഷണല്‍ ഐ.പി. നയത്തിന്റെ പ്രധാനപ്പെട്ട ലക്ഷ്യങ്ങള്‍ പൂര്‍ത്തിയാക്കുകയും മോഷണത്തിനും ലംഘന ഉള്ളടക്കങ്ങള്‍ ഓണ്‍ലൈനില്‍ വരുന്നതില്‍നിന്നും ആശ്വാസം നല്‍കും. പശ്ചാത്തലം: സിനിമ മാധ്യമവും അതുമായി ബന്ധപ്പെട്ടിരിക്കുന്ന സാങ്കേതികവിദ്യകളും അതിന്റെ പ്രേക്ഷകര്‍ പോലും കാലാകാലമായ വലിയ മാറ്റങ്ങള്‍ക്ക് വിധേയമായിക്കൊണ്ടിരിക്കുകാണ്. ടി.വി. ചാനലുകളുടെ കടന്നുകയറ്റവും രാജ്യത്താകമാനം വ്യാപിച്ച കേബിള്‍ ശൃംഖലകളും മൂലം മാധ്യമ വിനോദമേഖലകളില്‍ നിരവധി മാറ്റങ്ങള്‍ ഉണ്ടായിട്ടുണ്ട്. പുതിയ ഡിജിറ്റല്‍ സാങ്കേതികവിദ്യയുടെ കടന്നുവരവ്, മോഷണത്തെക്കുറിച്ചുള്ള ആശങ്ക, പ്രത്യേകിച്ചും സിനിമകളുടെ മോഷ്ടിക്കപ്പെട്ട പ്രതികള്‍ ഇന്റര്‍നെറ്റില്‍ വരുന്നത്, സിനിമാ വ്യവസായത്തിനും ഗവണ്‍മെന്റ് ഖജനാവിനും വന്‍ വരുമാന നഷ്ടമാണുണ്ടാക്കുത്. അനധികൃതമായി വീഡിയോ പിടിക്കുന്നതിനും സിനിമാമോഷണത്തിനുമെതിരെ നിയമത്തില്‍ ഭേദഗതി ഗവണ്‍മെന്റ് പരിഗണിക്കണമെന്ന് സിനിമാ വ്യവസായം വളരെക്കാലമായിആവശ്യപ്പെടുന്നതാണ്. വ്യാജ വിഡിയോ എടുക്കലും സിനിമാ മോഷണത്തിന്റെയും ഭീഷണിയെ തടയുമെന്ന് 2019 ജനുവരി 19ന് മുംബൈയിലെ സിനിമാ മ്യൂസിയം ഉദ്ഘാടനം ചെയ്തുകൊണ്ട് പ്രധാനമന്ത്രി ശ്രീ. നരേന്ദ്രമോദി പ്രഖ്യാപിച്ചിരുന്നു. വാര്‍ത്താ വിതരണ മന്ത്രാലയം ഈ വിഷയം മന്ത്രിസഭയുടെ പരിഗണനയ്ക്കായി കൊണ്ടുവരുന്നതിന് ചുക്കാന്‍ പിടിക്കുകയുംചെയ്തു.
ഇ-ഗവേണന്‍സ് മേഖലയില്‍ ഉഭയകക്ഷി സഹകരണത്തിനായി ഇന്ത്യയും ഉസ്‌ബെക്കിസ്ഥാന് തമ്മിലുള്ള ധാരണാപത്രത്തിന് മന്ത്രിസഭയുടെ അനുമതി

ഇ-ഗവേണന്‍സ് മേഖലയില്‍ ഉഭയകക്ഷി സഹകരണം ഉറപ്പാക്കുന്നതു പ്രോത്സാഹിപ്പിക്കുന്ന ധാരണാപത്രത്തിന് പ്രധാനമന്ത്രി ശ്രീ നരേന്ദ്രമോദി യുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭായോഗം മുന്‍കാല പ്രാബല്യത്തോടെ അംഗീകാരം നല്‍കി. ഇ-ഗവേണന്‍സ്, ഐ.ടി. വിദ്യാഭ്യാസം, വിവിധ മേഖലകളില്‍ ഉപയോഗിക്കാവുന്ന ഇ-ഗവേണന്‍സ് ഉല്‍പന്നങ്ങള്‍, ഉപകരണങ്ങള്‍ എന്നിവ പുറത്തിറക്കല്‍, ഡാറ്റാ കേന്ദ്രങ്ങള്‍ വികസിപ്പിക്കല്‍ എന്നീ മേഖലകളില്‍ അടുത്ത സഹകരണം പ്രോത്സാഹിപ്പിക്കാന്‍ ഉദ്ദേശിച്ചുള്ളതാണ് ഈ കരാര്‍. പശ്ചാത്തലം: ഉഭയകക്ഷി തല ചട്ടക്കൂട് വഴി വിവരസാങ്കേതികവിദ്യാ ആശയവിനിമയ സാങ്കേതിക വിദ്യയിലെ മുന്‍നിര രംഗങ്ങളിലും പുതിയ മേഖലകളിലും രാജ്യാന്തര സഹകരണം പ്രോത്സാഹിപ്പിക്കാന്‍ ചുമതലപ്പെടുത്തപ്പെട്ടിട്ടുള്ള ഇലക്ട്രോണിക്‌സ് വിവരസാങ്കേതികവിദ്യ മന്ത്രാലയം, തെരഞ്ഞെടുക്കപ്പെട്ട മേഖലകളില്‍ വിവര കൈമാറ്റത്തിനായി വിവിധ രാഷ്ട്രങ്ങളുമായി കരാറുകള്‍ ഒപ്പുവെച്ചിട്ടുണ്ട്.